Toržok

Toržok () om Venäman lidn, lidnümbrik da raudtesol'm Tverin agjan keskuses. Se om agjan nellänz' surtte lidn eläjiden lugun mödhe, mugažo Toržokan rajonan administrativižeks keskuseks (ei mülü sihe).

 Istorii 
Uz'lidnan torgovanad panihe eländpunktan alust 9.-10. voz'sadoiden röunal. Eländpunkt mainitase ezmäižen kerdan Uz'lidnan aigkirjas vl 1139 kuti Uz' Torg (). 13. voz'sadale puine lidnuz oli saudud kivižidenke čuhundusidenke, vl 1742 seinäd paloiba lophu. Vl 1775 Toržok kändihe makundan lidnaks. Istorine pertišt om kaičenus hüvin, kaik om läz nell'sadad mel'heižtahoid. Vodele 2016 19 tohesišt kirješt om löutud lidnas.

Toržokan ižandusen päsarakod oma elektrotehnine tegimišt, mecan ümbriradmine, sömtegimišt i turizm. Mugažo vagonantegim, lämoipalovastaižen da toižen päzutandmašiništon edheotand, poligrafižmujuiden tegim, voižimiden järed tegim (Royal Dutch Shell), vuivodsistemiden tegim da omblendfabrikad oma saudud. Omblendan kuldnitil pramozl om kaičenus.

 Geografijan andmused 
Lidn sijadase Tverc-jogen keskjoksmusen molembil randoil ( 188 km pitte, Volgan hura ližajogi), seižub Valdai-ülüden ezikukhil sen päivnouzmas, 165 m ü.m.t. keskmäižel korktusel.

Matkad Tverin keskushesai om 64 km suvipäivnouzmha avtotedme. Lähembaine lidn om Lihoslavl' 35 km päivnouzmha raudtedme.

 Tobmuz 
Toržok om lidnümbrikon üks'jäižeks eländpunktaks.

Lidnan pämez' om sen Administracijan pämez'. Edeližed lidnan pämehed oma Jurii Gurin (uhoku 2020 — uhoku 2022), Anatolii Rubailo (tal'vku 2011 — eloku 2018). Lidnan Duman ezimez' om Stanislav Doroguš vn 2020 redukuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 47 644 ristitud. Kaik 46 031 eläjad oli lidnas vl 2017. Kaikiš suremb lidnan ristitišt oli 49..50 tuhad eläjid vll 1986−2003 (51 tuh. rist. vl 1987).

Ortodoksižen hristanuskondan 33 pühäpertidToržokan pühäpertid sobory.ru-saital.  oma kaičenus lidnas: phh. Borisan i Gleban jumalankodi (päjumalanpert', koume jumalanpertid, časoun'), Sündun Eläbzdusen naižjumalankodi (päjumalanpert', jumalanpert', časoun'), Spasan Toižetamižen päjumalanpert', 19 jumalanpertid, kaks' kodijumalanpertid, koume časounäd. Niiden ližaks nell' jumalanpertid i kaks' časounäd ei ole kaičenus.

Lapsiden opendusen aluzkundad oma kaks'kümne päivkodid, aluzškol, ühesa keskškolad, čomamahtoiden škol. PolitehnineToržokan politehnižen kolledžan sait (tpkrosreserv.ru).  (Rosrezerv:an), pedagogineValdkundaližen Toržokan pedagogižen kolledžan F.V. Badülinan nimed sait (torped.1mcg.ru). , valdkundaline tegimištoliž-gumanitarineToržokan valdkundaližen tegimištoliž-gumanitarižen kolledžan sait (tgpgk.1mcg.ru).  kolledžad oma lidnan professionaližen keskopendusen aluzkundoikš. Mugažo lendajiden škol da pölvhan tedoinstitut oma olmas.

 Transport 
Avtobusad, maršruttaksid, taksid i ezilidnelektrojonused oma kundaližeks transportaks lidnas da sen ümbrištos. Raudtestancii om Toržok. Raudted lähttas Rževha, Lihoslavlihe da Soblagoho.

Magistraližed gazanveim i kivivoinveim läbitadas ezilidnad.

 Galerei 

 Homaičendad 

 Irdkosketused 
 Lidnan Duman oficialine sait (duma-torzhok.ru). 
 Lidnan Administracijan oficialine sait (torzhok-adm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
Kategorii:Tverin agjan lidnümbrikod
*